Første alarm kom lørdag aften klokken 20:49. En bil kørte imod køreretningen på motorvejen nær afkørslen ved Øster Uttrup. En patrulje, der tilfældigvis var i nærheden, havde held med at stoppe den livsfarlige kørsel. Spøgelsesbilisten viste sig at være en 90-årig mand. Blot femten timer senere, søndag ved middagstid, var den gal igen. Politiet fik alarm om en ældre kvinde i en lille rød bil, der kørte i den forkerte retning på motorvejen syd for Dall. Her lykkedes det til gengæld ikke at nå frem med en patruljevogn. Den ældre kvinde har tilsyneladende relativt hurtigt forladt motorvejen igen, for alarmopkaldene forstummede. Politiet gætter på, at den ældre kvinde har været inde på rastepladsen ved Dall - og så er kommet til at køre den forkerte vej ud af rastepladsen igen.

Referat:
[size=3]Nordjyllands Politi har hele to gange fået alarm om spøgelsesbilister på motorvejen omkring Aalborg.[/size]